O periodico britanico The Guardian publicó que unos investigadors italians heban trobato a primera representación escrita d'iste simbolo. Apareixió en una carta ninviata por un mercader italián en l'anyo 1536, dende Sevilla enta Roma; en a carta se describe a plegata de tres barcos cargatos con tresoros provenients d'America: «Así una @ de vino, que es 1/13 de un barril, vale 70 u 80 ducados...». Manimenos, investigacions d'o historiador aragonés Chorche Romance troboron o simbolo de l'arroba en a taula de Ariza de 1448, en una dentrata de trigo en o Reino d'Aragón dende Castiella.